b'\n_START_ARTICLE_\nLa Campanella\n_START_PARAGRAPH_\nLa Campanella (Klokken) er en etude for klaver skrevet af Franz Liszt i 1838. Det er den tredje etude i en serie kaldt Grandes Etudes de Paganini, som er etuder baseret p\xc3\xa5 melodier af Paganini. La Campanella er baseret p\xc3\xa5 Paganinis violinkoncert i B-mol. Det er et programmatisk v\xc3\xa6rk, som skildrer den ringende lyd af en lille klokke. Den er skrevet i G#-mol._NEWLINE_Etuden er et studie i tonespring p\xc3\xa5 mere end en oktav. Enkelte steder springer h\xc3\xb8jreh\xc3\xa5nden mellem to 16-delsnoder med en afstand p\xc3\xa5 mere end to oktaver. Tempoet er allegretto. Selvom dette er hovedudfordringen i stykket, st\xc3\xb8der man ogs\xc3\xa5 p\xc3\xa5 andre vanskeligheder. Eksempler er triller for fjerde og femte finger, springende triller, hurtige kromatiske skalaer og oktaver samt gentagne 32-delsnoder._NEWLINE_Etuden starter stille og roligt og bygges gradvist op mod slutningen.'